**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ ПО ПРОЦЕДУРА ЧРЕЗ ПОДБОР НА ПРОЕКТНИ ПРЕДЛОЖЕНИЯ „ПОДКРЕПА ЗА РАЗВИТИЕ НА ПРОЕКТНА ДОКТОРАНТУРА “**

Оценката на проектните предложения по тази процедура се извършва в съответствие с Глава трета „Предоставяне на безвъзмездна финансова помощ“, Раздел II. „Предоставяне на безвъзмездна финансова помощ чрез подбор“ от Закона за управление на средствата от Европейските фондове при споделено управление, и тази методология.

Оценката на административното съответствие и допустимостта на проектните предложения се извършва по критериите, посочени в раздел 1. „Критерии за оценка на административното съответствие и допустимостта“ от тази методология, които се отбелязват с „ДА“, „НЕ“ или „НП“ (не е приложимо).

В случай на установени в процеса на оценка липса на документи и/или друга нередовност оценителната комисия изпраща на кандидата уведомление за установените нередовности и определя разумен срок за тяхното отстраняване, при спазване на действащата нормативна уредба. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение. В случай че кандидатът не изпрати исканата информация/документи в указания срок, оценителната комисия може да предложи проектното предложение за недопускане до техническа и финансова оценка, поради неизпълнение/несъответствие с един или повече критерии за оценка на проектните предложения.

Техническата и финансова оценка на проектните предложения се извършва по критериите, посочени в раздел 2 „Критерии за техническа и финансова оценка“ от тази методология.

Максималният брой точки, който може да получи едно проектно предложение в ИСУН е 100 точки.

Проектни предложения, които са получили оценка по-малко от 5 т. на критерий 1. „Начин на изпълнение на дейностите“, се отхвърлят от оценителната комисия, без да се извършва оценка по следващите критерии за ТФО.

След приключване на оценката по критерии от 1 до 7, с които се формира общата оценка на съответното проектно предложение, се попълва критерий 8 за окончателна проверка на БФП. Проверката по критерий 8 се отбелязва с „ДА“ или „НЕ“.

Проектните предложения, получили минимум 51 точки на етап „Техническа и финансова оценка“ (критерии от 1 до 7) и „ДА“ на критерий 8 се класират в низходящ ред съобразно получените точки. За финансиране се предлагат проектите по реда на класирането до достигане на общия размер на бюджета на настоящата процедура. В случай че две или повече проектни предложения имат еднакви общи крайни оценки, проектите ще бъдат подреждани в низходящ ред по следните критерии на оценка и в указаната последователност:

• По-висока оценка по критерий „Фокус на проектните докторантури“;

• По-висока оценка по критерий „Ефективност на докторските програми“;

• По-висока оценка по критерий „Фокус върху регионите“.

1. **Критерии за оценка на административното съответствие и допустимостта**

|  |  |  |  |
| --- | --- | --- | --- |
| **І: КРИТЕРИИ ЗА ОЦЕНКА НА АДМИНИСТРАТИВНО СЪОТВЕТСТВИЕ** | **ДА** | **НЕ** | **Н/П** |
| 1. Формулярът за кандидатстване е подписан с валиден квалифициран електронен подпис (КЕП) от законния представител на кандидата или упълномощено за целите на подаването на проектното предложение лице. |  |  |  |
| 1. Заповед за оправомощаване/документ за упълномощаване за подаване на проектното предложение (ако е приложимо), прикачено в ИСУН.   *Прилага се, в случай че проектното предложение е подадено от лице, различно от официалния представител на кандидата.* |  |  |  |
| 1. Декларация на кандидата/партньора, попълнена по образец (Приложение I към Условията за кандидатстване) и прикачена в ИСУН.   *Прилага се от кандидата и от всички партньори (когато е приложимо).* |  |  |  |
| 1. Декларация за партньорство, попълнена по образец (Приложение II към Условията за кандидатстване) и прикачена в ИСУН.   *Прилага се, в случай че в проектното предложение са включени партньори.* |  |  |  |
| 1. Автобиографии на членовете на основния екип за организация и управление на проекта, попълнени по образец (Приложение III към Условията за кандидатстване) и прикачени в ИСУН.   *Основният екип за организация и управление на проекта включва* *ръководител на проекта, координатор и счетоводител (финансист).* |  |  |  |
| 1. Официални документи за последната приключила финансова година към датата на кандидатстване, прикачени в ИСУН за доказване на наличието на финансов капацитет.   *Прилага се от кандидата и от всички партньори (когато е приложимо), в случай че документът не е публично оповестен и нито една от участващите организации в проектното предложение (кандидат и/или партньори) не представлява държавно висше училище.*  *В случай че документът е публично оповестен, следва да бъде предоставен линк към източника, в който е наличен.* |  |  |  |
| 1. Решение на академичния/научния съвет за избора на включените в проектното предложение докторски програми, прикачено в ИСУН.   *В случай на партньорство между висши училища и/или научни организации, документът се прилага от всяко висше училище/научна организация.* |  |  |  |
| 1. Писмо за намерение от асоцииран партньор (ако е приложимо), прикачено в ИСУН.   *Прилага се, в случай че в проектното предложение е включен асоцииран партньор предприятие/ публична организация/научноизследователски център, вкл. ЦК/ЦВП.* |  |  |  |
| **ІI. КРИТЕРИИ ЗА ОЦЕНКА НА ДОПУСТИМОСТТА** | **ДА** | **НЕ** | **Н/П** |
| 1. Кандидатът е допустим, съгласно т. 11 от Условията за кандидатстване.   *Изискването за наличие на програмна акредитация* *за провеждане на обучение в образователна и научна степен “доктор“ на кандидатите, както и наличието на акредитирани докторски програми, към които да са насочени планираните дейности в проектното предложение, в чието изпълнение те участват, се проверява по служебен път от оценителната комисия въз основа на информация, предоставена от Националната агенция за оценяване и акредитация.*  *Проектни предложения, които са подадени от кандидати, които не отговарят на изискванията за допустимост на кандидата, следва да бъдат отхвърлени.* |  |  |  |
| 1. Партньорите са допустими съгласно т. 12 от Условията за кандидатстване (ако е приложимо).   *В рамките на настоящия критерий се оценяват поотделно за всеки един от партньорите изискванията за допустимост, съгласно т. 12 от Условията за кандидатстване.*  *Изискването за наличие на програмна акредитация за провеждане на обучение в образователна и научна степен „доктор“ на партньорите висши училища и научни организации, както и наличието на акредитирани докторски програми, към които да са насочени планираните дейности в проектното предложение, в чието изпълнение те участват, се проверяват по служебен път от оценителната комисия* *въз основа на информация, предоставена от Националната агенция за оценяване и акредитация.*  *Проектни предложения, в които партньор не отговаря на изискванията за допустимост на партньора, следва да бъдат отхвърлени.* |  |  |  |
| 1. Асоциираните партньори са допустими съгласно т. 12 от Условията за кандидатстване (ако е приложимо).   *Проектни предложения, в които асоцииран партньор не отговаря на изискванията за допустимост, следва да бъдат отхвърлени.* |  |  |  |
| 1. Спазени са изискванията и ограниченията по отношение на броя и обхвата на проектните предложения, съгласно т. 12 от Условията за кандидатстване.   *В случай че посоченото в т.12 от Условията за кандидатстване* ***изискване*** *проектните предложения, в които участва една и съща организация (кандидат или партньор), да са насочени към докторски програми от различни професионални направления, а за висши училища - и към различни основни звена по чл. 25 от ЗВО,* ***не е спазено****,* *последното подадено проектно предложение, в което е включена организация, която не е изпълнила изискването, следва да бъде отхвърлено от оценителната комисия.*  *В случай че ограничението по отношение на броя на проектните предложения, в които може да участва един и същи кандидат или партньор (в не повече от 6 проектни предложения) не е спазено за някоя от включените в проектното предложение организации (кандидат или партньор,) последното подадено проектно предложение, в което е включена организацията, която не е изпълнила изискването, следва да бъде отхвърлено от оценителната комисия.* |  |  |  |
| 1. Спазени са изискванията за обособяването на отделни аналитични сметки за икономическите дейности на участващите висши училища и научни организации, когато те упражняват и стопански дейности.   *Проверява се чрез декларация - Приложение I към Условията за кандидатстване.* |  |  |  |
| 1. За кандидата и партньорите не са налице обстоятелствата по чл. 25, ал. 2 от ЗУСЕФСУ.   *Проверява се чрез декларация - Приложение I към Условията за кандидатстване.* |  |  |  |
| 1. Проектното предложение отговоря на изискванията за териториален обхват, съгласно т. 5 от Условията за кандидатстване. |  |  |  |
| 1. Заявената безвъзмездна финансова помощ е в рамките на минималния и максимален размер, определен в т. 9 от Условията за кандидатстване. |  |  |  |
| 1. Целевата група е допустима, съгласно т. 15 от Условията за кандидатстване. |  |  |  |
| 1. Проектното предложение включва задължителните допустими дейности (дейност 1 и дейност 2) и няма недопустими дейности, съгласно т. 13 от Условията за кандидатстване.   *Проектни предложения, които не отговарят на изискването за задължителните допустими дейности, следва да бъдат отхвърлени.*  *Когато проектни предложения съдържат недопустими дейности, на етап техническа и финансова оценка оценителната комисия следва да ги отстрани, съответно и предвидените за тях разходи.* |  |  |  |
| 1. Кандидатът участва в изпълнението на всички дейности, включени в проектното предложение.   *Проектни предложения, които не отговарят на изискването, следва да бъдат отхвърлени.* |  |  |  |
| 1. Кандидатът е декларирал във Формуляра за кандидатстване, че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация, и за установяване на удовлетвореността на лицата, участници в дейностите по процедурата.   *В случай че кандидатът не е декларирал* *в секция „Допълнителна информация, необходима за оценката на проектното предложение“, поле „Непреки дейности“, че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация, и за установяване на удовлетвореността на лицата, проектното предложение следва да бъде отхвърлено.* |  |  |  |
| 1. Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не.   *Проверява се чрез декларация – Приложение I към Условията за кандидатстване.* |  |  |  |
| 1. В проектното предложение са планирани относимите индикатори за изпълнение, съгласно т. 7 от Условията за кандидатстване, и те са количествено определени с положителна целева стойност, различна от 0. |  |  |  |
| 1. Целта на проектното предложение съответства на целите на процедурата, посочени в т. 6 от Условията за кандидатстване. |  |  |  |
| 1. Проектното предложение допринася за реализиране на хоризонталните принципи на Програма „Образование“ (устойчиво развитие; равни възможности и недопускане на дискриминация; равенство между половете) и прилагането на Хартата на основните права на ЕС и на Конвенцията на ООН за правата на хората с увреждания.   *Проверява се в секция „Допълнителна информация, необходима за оценката на проектното предложение“, поле „Принос на проектното предложение за реализиране на хоризонталните принципи на ПО“ и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“.* |  |  |  |
| 1. Кандидатът и партньорите (когато е приложимо) разполагат с административен капацитет.   *Счита се, че е налице административен капацитет за изпълнение на проекта, в случай че всеки от предложените експерти в основния екип за организация и управление, за които са приложени автобиографии, притежава минимум образователно-квалификационна степен „бакалавър“ и Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти, а останалите членове на основния екип имат най-малко 1 година опит в изпълнението на сходен тип дейности и/или управление/изпълнение на сходен тип проекти. Проверката се извършва на база представени автобиографии от всеки от членовете на екипа за организация и управление.* |  |  |  |
| 1. Кандидатът разполага с необходимите финансов капацитет и механизми за устойчивост, позволяващи да се изпълнят предложените в проектното предложение дейности и да се гарантира тяхната финансова устойчивост.   *В случай че кандидатът е държавно висше училище, проверката се извършва служебно от оценителната комисия въз основа на определените трансфери от бюджета на МОН за държавните висши училища, съгласно Закона за държавния бюджет на Република България за предходната приключила финансова година.*  *В случай че кандидатът е частно висше училище или научна организация, кандидатът следва да представи официални документи, от които да е виден оборотът му за предходната приключила финансова година.*  *Счита се, че кандидатът разполага с финансов капацитет, в случай че неговият оборот през последната приключила финансова година е поне 30 % от стойността на исканото финансиране по проекта.*  *Счита се, че са налице механизми за устойчивост, когато кандидатът е посочил във Формуляра за кандидатстване потенциалните източници за финансиране след приключване на проекта и те са реалистични и надеждни.* |  |  |  |
| 1. Разходите, заложени в проектното предложение не са финансирани със средства от Европейските фондове при споделено управление или чрез други инструменти на Европейския съюз в съответствие с чл. 63, параграф 9 от Регламент (ЕС) 2021/1060, както и с други публични средства, различни от тези на кандидата/ партньорите.   *Проверява се чрез декларация - Приложение I към Условията за кандидатстване.* |  |  |  |

**2. Критерии за техническа и финансова оценка**

|  |  |  |  |
| --- | --- | --- | --- |
| **№** | **КРИТЕРИИ:** | **Максимален брой точки** | **ИЗТОЧНИК НА ПРОВЕРКА** |
| **1** | **Начин на изпълнение на дейностите:**  **- Представен е анализ/обосновка, основан на статистически тенденции/прогнози, който доказва/обосновава наличието или необходимостта от разкриване на работни позиции при кандидата/партньора/асоциирания партньор за лица с научна и образователна степен „доктор“ през 2029-2030 г.;**  **- Представен е конкретен разчет относно броя на новите докторанти, които се планира да бъдат подкрепени в проектното предложение.**  *Счита се, че е налице разчет за броя на новите докторанти, когато са описани възможностите/ капацитета на ВУ/НО за тяхното обучение по реда на чл. 21, ал. 7 от ЗВО, възможностите за определяне на научен ръководител на всеки докторант, безвъзмездно осигуряване на материално-техническа база за целите на провеждането на научноизследователска дейност в рамките на проектната докторантура,* *и е съобразен с броя на действащите към момента докторанти в редовна форма на обучение в акредитираните докторски програми и наличния академичен състав и материално-техническа база на съответното ВУ (основно звено на ВУ)/научна организация.;*  **- В проектното предложение се предвижда разработване и въвеждане на нови специализирани интердисциплинарни/мултидисциплинарни курсове за обучение на зачислените по проекта докторанти;**  **- Проектното предложение адресира конкретни бизнес потребности**  *Счита се, че проектното предложение адресира конкретни бизнес потребности, когато в проектното предложение е включен асоцииран партньор – предприятие, публична организация, НПО или научноизследователски център, в т.ч. ЦК и ЦВП, който е обосновал нуждата от персонал с докторска степен.* | **20** | *Формуляр за кандидатстване, секция „План за изпълнение/Дейности по проекта“; секция „Допълнителна информация, необходима за оценка на проектното предложение“; Писмо за намерение от асоцииран партньор.*  *Скала за оценяване:*  *На проектни предложения, които са изпълнили всички четири посочени изисквания, оценителната комисия присъжда 20 точки.*  *На проектни предложения, които са изпълнили три от посочените изисквания, оценителната комисия присъжда 15 точки.*  *На проектни предложения, които са изпълнили две от посочените изисквания, оценителната комисия присъжда 10 точки.*  *На проектни предложения, които са изпълнили едно от посочените изисквания, оценителната комисия присъжда 5 точки.*  *На проектни предложения, които НЕ са изпълнили нито едно от посочените изисквания, оценителната комисия присъжда 0 точки.*  *Забележка:*  *Минималният праг за преминаване на проектното предложение към оценка по критерии от 2 до 8 е 5 точки.*  *В случай че при оценка на критерий 1 проектно предложение не получи оценка най-малко 5 точки, проектното предложение се отхвърля от оценителната комисия, без да се извършва оценка по следващите критерии за ТФО.* |
| **2.** | **Фокус на проектните докторантури** | **15** | *Формуляр за кандидатстване, секция „План за изпълнение/Дейности по проекта“; секция „Допълнителна информация, необходима за оценка на проектното предложение“.*  *Забележка:*  *За целите на оценката изчисленията се закръгляват до втория знак след десетичната запетая.* |
| **2.1.** | **Връзка на проектните предложения с ИСИС** | **5** |  |
|  | Между 80% и 100% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни тематични области на ИСИС | 5 |  |
|  | Между 60% и 79,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни тематични области на ИСИС | 4 |  |
|  | Между 40% и 59,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни тематични области на ИСИС | 3 |  |
|  | Между 20% и 39,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни тематични области на ИСИС | 2 |  |
|  | Между 0% и 19,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни тематични области на ИСИС | 1 |  |
| **2.2.** | **Връзка на проектните предложения с Индустрия 5.0 и/или зеления преход и/или син растеж** | **5** |  |
|  | Между 80% и 100% от броя на планираните в проектното предложение докторанти в редовна форма на обучение са по акредитирани докторски програми, пряко насочени към Индустрия 5.0 и/или зеления преход и/или син растеж | 5 |  |
|  | Между 60% и 79,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към Индустрия 5.0 и/или зеления преход и/или син растеж | 4 |  |
|  | Между 40% и 59,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към Индустрия 5.0 и/или зеления преход и/или син растеж | 3 |  |
|  | Между 20% и 39,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към Индустрия 5.0 и/или зеления преход и/или син растеж | 2 |  |
|  | Между 0% и 19,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към Индустрия 5.0 и/или зеления преход и/или син растеж | 1 |  |
| **2.3.** | **Връзка на проектните предложения с приоритетни професионални направления[[1]](#footnote-1) и Националната карта на висшето образование на Република България[[2]](#footnote-2)** | **5** |  |
|  | Между 80% и 100% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни професионални направления и/или към професионални направления/специалности от регулирани професии с висока степен на реализация на завършилите и висока степен на търсене на висше образование от кандидат-студентите (Група 1 от Групи ПН и СРП на национално ниво според степента на търсене на висше образование от кандидат-студентите и степента на реализация на завършилите за 2022 г., определени в Националната карта на висшето образование на Република България). | 5 |  |
|  | Между 60% и 79,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни професионални направления и/или към професионални направления/специалности от регулирани професии с висока степен на реализация на завършилите и висока степен на търсене на висше образование от кандидат-студентите (Група 1 от Групи ПН и СРП на национално ниво според степента на търсене на висше образование от кандидат-студентите и степента на реализация на завършилите за 2022 г., определени в Националната карта на висшето образование на Република България).. | 4 |  |
|  | Между 40% и 59,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни професионални направления и/или към професионални направления/специалности от регулирани професии с висока степен на реализация на завършилите и висока степен на търсене на висше образование от кандидат-студентите (Група 1 от Групи ПН и СРП на национално ниво според степента на търсене на висше образование от кандидат-студентите и степента на реализация на завършилите за 2022 г., определени в Националната карта на висшето образование на Република България). | 3 |  |
|  | Между 20% и 39,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни професионални направления и/или към професионални направления/специалности от регулирани професии с висока степен на реализация на завършилите и висока степен на търсене на висше образование от кандидат-студентите (Група 1 от Групи ПН и СРП на национално ниво според степента на търсене на висше образование от кандидат-студентите и степента на реализация на завършилите за 2022 г., определени в Националната карта на висшето образование на Република България). | 2 |  |
|  | Между 0% и 19,99% от броя на планираните в проектното предложение докторанти в редовна форма на обучение са по акредитирани докторски програми, пряко насочени към приоритетни професионални направления и/или към професионални направления/специалности от регулирани професии с висока степен на реализация на завършилите и висока степен на търсене на висше образование от кандидат-студентите (Група 1 от Групи ПН и СРП на национално ниво според степента на търсене на висше образование от кандидат-студентите и степента на реализация на завършилите за 2022 г., определени в Националната карта на висшето образование на Република България). | 1 |  |
| **3.** | **Обхват на проектното предложение** | **15** | *Формуляр за кандидатстване, секция „План за изпълнение/Дейности по проекта“; секция „Индикатори“; служебна информация от НАЦИД за броя на действащите докторанти в редовна форма във ВУ и НО по акредитирани докторски програми, приложена към насоките за кандидатстване.*  *Забележка:*  *Изчислява се съотношението между общия брой докторанти, които се планира да бъдат зачислени в редовна форма на обучение в рамките на проекта и сбора на действащите докторанти, които са се обучавали в редовна форма при кандидата и, когато е приложимо, при партньора, кумулативно по всички включени в проектното предложение акредитирани докторски програми за референтен период, определен в Условията за кандидатстване.*  *Резултатът се закръглява до цяло число по общото аритметично правило.* |
|  | Планираният брой докторанти в проектното предложение представлява по-малко от 40% от броя на действащите докторанти, които се обучават в редовна форма при кандидата и, когато е приложимо при партньорите съвкупно, през определения в насоките за кандидатстване референтен период по включените в проектното предложение докторски програми. | 15 |  |
|  | Планираният брой докторанти в проектното предложение е между 40% и 60% вкл. от броя на действащите докторанти, които се обучават в редовна форма при кандидата и, когато е приложимо при партньорите съвкупно, през определения в насоките за кандидатстване референтен период по включените в проектното предложение докторски програми. | 10 |  |
|  | Планираният брой докторанти в проектното предложение представлява повече от 60% и по-малко от 80% от броя на действащите докторанти, които се обучават в редовна форма при кандидата и, когато е приложимо при партньорите съвкупно, през определения в насоките за кандидатстване референтен период по включените в проектното предложение докторски програми. | 5 |  |
|  | Планираният брой докторанти в проектното предложение представлява 80% или повече от броя на действащите докторанти, които се обучават в редовна форма при кандидата и, когато е приложимо при партньорите съвкупно, през определения в насоките за кандидатстване референтен период по включените в проектното предложение докторски програми. | 1 |  |
| **4.** | **Ефективност на докторските програми** | **15** | *Служебна информация от НАЦИД за броя на действащите докторанти във ВУ и НО и броя на защитилите ОНС „доктор“ по акредитирани докторски програми, приложена към насоките за кандидатстване.*  *Критерият оценява съотношението между защитилите ОНС „доктор“, по всички докторски програми, които са включени в проектното предложение, и*  *действащите докторанти по същите докторски програми за референтен период, определен в насоките за кандидатстване.*    *За целите на изчислението се* ***сумира броят на действащите докторанти в редовна форма за определения в Условията за кандидатстване референтен период кумулативно******по всички включени в проектното предложение акредитирани докторски програми*** *и* ***броят на защитилите ОНС „доктор“, обучавани в редовна форма за определения в Условията за кандидатстване референтен период кумулативно по същите акредитирани докторски програми.***  *Оценката се изчислява по следната формула:*  *∑=* \*15, *където:*  *A – броят на защитилите ОНС „доктор“, обучавани в редовна форма през определения в Условията за кандидатстване референтен период кумулативно по всички включени в проектното предложение акредитирани докторски програми;*  *B – броят на действащите докторанти в редовна форма през определения в Условията за кандидатстване референтен период кумулативно по всички включени в проектното предложение акредитирани докторски програми.*  *Резултатът се закръглява до втория знак след десетичната запетая.*  *При А=0 или В=0 проектното предложение получава 0 т. по този критерий.* |
| **5.** | **Фокус върху регионите** | **10** | *Формуляр за кандидатстване, секция „Данни за кандидата“, секция „Данни за партньора“, секция „План за изпълнение/Дейности по проекта“, Декларация за партньорство .* |
|  | Повече от 20 % от докторантите по проекта се предвижда да бъдат зачислени във ВУ/НО (основно звено на ВУ) в Северна България. | 10 |  |
|  | Повече от 20% от докторантите по проекта се предвижда да бъдат зачислени във ВУ/НО (основно звено на ВУ) в Южна България, но извън ЮЗР. | 7 |  |
|  | Между 10 % и 20 % от докторантите по проекта се предвижда да бъдат зачислени във ВУ/НО (основно звено на ВУ) извън ЮЗР. | 4 |  |
|  | По-малко от 10 % от докторантите по проекта се предвижда да бъдат зачислени във ВУ/НО (основно звено на ВУ) извън ЮЗР. | 1 |  |
| **6.** | **Споделяне на ресурси** | **10** | *Формуляр за кандидатстване, секция „Данни за кандидата“, секция „Данни за партньора“, секция „План за изпълнение / Дейности по проекта“,* *Декларация за партньорство.* |
|  | Проектното предложение предвижда партньорство с друго висше училище/научна организация и в декларацията за партньорство е предвидено споделяне на ресурси. | 10 |  |
|  | Проектното предложение предвижда партньорство с друго висше училище/научна организация, но в декларацията за партньорство не е предвидено споделяне на ресурси. | 5 |  |
|  | Проектното предложение не предвижда партньорство с друго висше училище/научна организация. | 1 |  |
| **7** | **Капацитет на докторските програми** | **15** | *Служебна информация за последната оценка от акредитацията на включените в проекта докторски програми, предоставена от Национална агенция за оценяване и акредитация*  *Забележка:*  *За целите на оценката се изчислява средноаритметичната оценка за всички включени докторски програми и се закръглява до втория знак след десетичната запетая.* |
|  | Средната оценка от последната акредитация на докторските програми, включени в проектното предложение, е между 9,50 и 10,00. | 15 |  |
|  | Средната оценка от последната акредитация на докторските програми, включени в проектното предложение, е между 9,00 и 9,49. | 10 |  |
|  | Средната оценка от последната акредитация на докторските програми, включени в проектното предложение, е между 8,50 и 8,99. | 5 |  |
|  | Средната оценка от последната акредитация на докторските програми, включени в проектното предложение, е между 8,00 и 8,49. | 1 |  |
| **МАКСИМАЛЕН БРОЙ ТОЧКИ** | | **100** |  |
|  |  |  |  |
| **8** | **Финална ТФО след проверка на бюджет** |  | **Формуляр за кандидатстване, Раздел 5 „Бюджет (в лева)** |
|  | Размерът на безвъзмездната финансова помощ след проверка на бюджета и корекция, когато е приложимо, е равен или по-висок от минималния размер на БФП съгласно т. 9 от Условията за кандидатстване. | ДА/НЕ | *Оценява се чрез "ДА" или "НЕ" .*  *При отговор „ДА“ проектното предложение се класира в низходящ ред съгласно получения брой точки.*  *При отговор „НЕ“ проектното предложение се отхвърля и не участва в класирането, независимо от получения брой точки по критерии от 1 до 7.*  *Въвежда се ръчно от оценителя с аргументация за дадения отговор.* |

1. Приоритетни професионални направления съгласно Постановление № 64 на Министерския съвет от 2016 г. за условията и реда за утвърждаване на броя на приеманите за обучение студенти и докторанти в държавните висши училища и за приемане на Списък на приоритетните професионални направления и на Списък на защитените специалности [↑](#footnote-ref-1)
2. <https://web.mon.bg/bg/101031> [↑](#footnote-ref-2)